Държавен вестник, бр. 47, 2024 г., стр. 15

БРОЙ  47	
Д Ъ Р Ж А В Е Н  В Е С Т Н И К 	
СТР.  15  
задание може да бъде определен и друг мащаб 
на специализираната карта, различен от този 
на кадастралната карта.
(3) Точността на специализираните карти 
съответства на изискванията, посочени в 
наредбата по чл. 31 от ЗКИР.
Г л а в а  в т о р а
СЪДЪРЖАНИЕ НА СПЕЦИАЛИЗИРАНИТЕ 
КАРТИ И РЕГИСТРИ 
Раздел I
Съдържание на специализираните карти
Чл. 7. (1) Специализираните карти съдър­
жат основни кадастрални данни – обект на 
кадастъра, и специализирани данни.
(2) Специализираните карти се изготвят 
в следните тематични слоеве:
1. слой – данни от кадастралната карта:
а) граници и номера на поземлените имоти 
и сградите;
б) граници или очертания на самостоя­
телни обекти в сграда или в съоръжение на 
техническата инфраструктура;
в) държавните граници, границите на 
административно-териториалните единици, 
землищните граници и границите на терито­
рии с еднакво трайно предназначение;
2. слой – специализирани данни за ли­
нейни енергийни обекти за високо, средно и 
ниско напрежение в лицензионната територия:
а) осите на въздушните и/или подземните 
електропроводи (включително колектори и 
кабелни канални системи);
б) центъра на стъпките за стълбовете на 
въздушните електропроводни линии, номерата 
на стълбовете;
в) ниво на напрежение на въздушните и/
или подземните електропроводи;
г) диспечерски наименования на въздуш­
ните и/или подземните електропроводи за 
високо напрежение;
д) начин на полагане на кабелни линии 
(в изкоп, в тръбно-канална мрежа (ТКМ), в 
колектор);
е) местоположение на кабелни шахти;
ж) електромерни табла;
з) кабелни разпределителни шкафове;
и) разпределителни кутии;
3. слой – специализирани данни за площад­
кови енергийни обекти, част от енергийната 
мрежа в лицензионната територия:
а) местоположение и ограда на подстан­
цията;
б) име на подстанцията/възловата станция/
трафопостове СрН/НН с посочени нива на 
напрежения;
в) местоположение на трафопост и възлова 
станция;
4. слой – специализирани данни за хидро­
технически съоръжения за производство на 
електрическа енергия:
a) язовири (водохранилища);
б) дневни изравнители и напорни басейни;
в) водопреливни и водоизпускателни съ­
оръжения;
г) водовземни съоръжения, водохващания 
и утаители към тях;
д) водни и водовземни кули, апаратни 
камери;
е) енергоносители и изтичала на водно­
електрически централи (ВЕЦ);
ж) ревизионни шахти и/или ревизионни 
отвори;
з) открити и покрити канали и съоръже­
нията им;
и) тунели;
к) мост, канали и дюкери;
л) открити, засипани и подземни напорни 
тръбопроводи;
м) затворни съоръжения;
н) въздухорегулиращи съоръжения.
(3) За въздушните и подземните електро­
проводи високо, средно и ниско напрежение, 
изградени преди влизане в сила на отменения 
Закон за енергетиката и енергийната ефектив­
ност (обн., ДВ, бр. 64 от 1999 г.; отм., бр. 18 от 
2004 г.), в специализираните карти се отразя­
ват сервитутните зони съгласно изискванията 
на приложение № 5 към чл. 7, ал. 1, т. 5 от 
Наредба № 16 от 2004 г. за сервитутите на 
енергийните обекти (ДВ, бр. 88 от 2004 г.).
(4) За въздушните и подземните електро­
проводи високо, средно и ниско напрежение, 
изградени след влизане в сила на Закона за 
енергетиката, в специализираните карти се 
отразяват сервитутните зони съгласно изис­
кванията на приложение № 1 към чл. 7, ал. 1, 
т. 1 от Наредба № 16 от 2004 г. за сервитутите 
на енергийните обекти.
(5) За хидротехническите съоръжения 
за производство на електрическа енергия 
в специализираните карти се отразяват 
сервитутните зони съгласно изискванията 
на приложение № 1 към чл. 7, ал. 1, т. 1 от 
Наредба № 16 от 2004 г. за сервитутите на 
енергийните обекти.
(6) В специализираните карти и регистри 
се отразяват и зоните на ограничения върху 
поземлен имот, които произтичат от сервитут 
или ограничение, възникнало въз основа на 
административен акт или договор. Данните 
за зоните на ограничения се съхраняват в 
цифров вид във формата по чл. 12, т. 5 ЗКИР, 
като достъпът до тях се осъществява по елек­